Sarah Brightman

Sarah Brightman (sündinud 14. augustil 1960 Berkhamsteadis Hertfordshire'is) on inglise laulja (sopran), tantsija ja näitleja. Sarah sündis pere kuuenda lapsena. Juba kolmeaastaselt hakkas ta tegelema tantsimisega, võttes osa kodulinna tantsufestivalidest Berkmastedis, väikeses turulinnas Londoni lähedal. Viieaastaselt võttis ta osa neljast tantsuvõistlusest, võites need kõik. 1976. aastal liitus ta tantsutrupiga Pan's People. Hiljem sai temast tantsutrupi Hot Gossip juhtfiguur. Hot Gossipi esitatud laul "I Lost My Heart to a Starship Trooper" (1978) sai kiiresti diskohitiks ning samas avastati Sarah' erakordne lauljatalent. Järgnenud aastatel ilmus temalt mitu singlit, kuid ühtki neist ei saatnud edu. 1981. aastal kandideeris Sarah Brightman muusikali "Cats" ja sai selles rolli. Seal tutvus ta helilooja Andrew Lloyd Webberiga, kellest sai hiljem tema abikaasa. 1984. aastal lahutas Webber oma eelmisest abikaasast ning abiellus Sarah'ga. Brightman sai staariks Webberi loodud muusikalides, kuulsamad "Aspects of Love" ja "The Phantom of the Opera". Paar lahutas abielu sõbralikult 1990. aastal. 1991. aastal tutvus Brightman Frank Petersoniga, kellest sai tema produtsent ja kallim. Petersoni abiga sai Brightmanist rahvusvaheline staar. Nende esimene koostöös valminud album kandis pealkirja "Dive", mis sisaldas ka hittlaulu "Captain Nemo". 1995. aastal valmis album "Fly", pop/rock-stiilis. Albumit saatis enneolematu menu, see sisaldas ka lugu "A Question of Honour". Enne järgmist albumit avaldati singel "Time to Say Goodbye". Ühte versiooni laulust, mida Sarah Brightman laulis koos Andrea Bocelliga, müüdi üle 4 miljoni eksemplari ainuüksi Saksamaal, kuid see sai menukiks veel mitmes riigis. 1997. avaldatud album "Timeless" sisaldas juba üldtuntud laulu "Time to Say Goodbye" ja teisi klassikaliste lugude töötlusi, näiteks "Just Show Me How To Love You" (koos José Curaga), laulu oli varem esitanud Dario Baldambembo ning see kandis siis pealkirja "Tu Cosa Fai Stasera?" Sarah Brightmani andekus nii poplaulja kui ka klassikalauljana tõi talle laialdase kuulsuse, ka tema järgmisi albumeid saatis edu. Edu peamiseks põhjuseks oligi tihe ja edukas koostöö Frank Petersoniga. Ilmusid menukad albumid "Eden" (1998), "La Luna" (2000), "Harem" (2003). Nende albumite turneedel on korduvalt kasutatud lavalisi etteasteid. Sarah Brightman on osalenud ka mitmes filmis. 1973 "I And Albert" (osades: Vicky ja tänavalaps) 1981 "Cats" (osa: Jemima) 1982 "The Pirates of Penzance" (osa: Kate) 1982 "Masquerade" (osa: Tara Treetops) 1982 "Nightingale" (osa: Nightingale) 1984 "Song and Dance" 1987 "Carousel" (osa: Carrie Pipperidge) 1985 "Requiem" (kehastas iseennast) 1985 "The Merry Widow" (osa: Valencienne) 1988 "The Phantom of the Opera" (osa: Christine Daaé) 1990 "Aspects of Love" (osa: Rose Vibert) 1992 "Trelawny of the Wells" (osa: Rose Trelawney) 1993 "Relative Values" (osa: Miranda) 1994 "Dangerous Obsession" (osa: Sally Driscoll) 1995 "The Innocents" (osa: Miss Giddens) 1988 "The Trees They Grow So High" (ka pealkirjaga "Early One Morning") 1989 "The Songs That Got Away" 1990 "As I Came of Age" 1992 "Sings the Songs of Andrew Lloyd Webber" 1993 "Dive" 1995 "Surrender" 1995 "Fly" 1996 "Timeless" (ka "Time To Say Goodbye") 1997 "The Andrew Lloyd Webber Collection" 1998 "Eden" 2000 "La Luna" 2000 "Fly II" 2001 "Classics" 2001 "The Very Best of 1990-2000" 2002 "Encore" 2003 "Harem" 2005 "Love Changes Everything: The Andrew Lloyd Webber Collection Volume 2" 2008 "Symphony" 2008 "A Winter Symphony" 1998 "A Gala Christmas in Vienna" 1999 "One Night in Eden" 2001 "La Luna: Live in Concert" 2002 "Classics: The Best of Sarah Brightman" (limiteeritud väljaanne) 2004 "Harem: A Desert Fantasy..." 2004 "The Harem World Tour: Live from Las Vegas" 2006 "Diva: The Video Collection" 2008 "Symphony: Live in Vienna" (limiteeritud väljaanne) Sarah Brightmani koduleht